Natural Born Teen Top

Natural Born Teen Top (digayakan sebagai NATURAL BORN TEEN TOP) merupakan album mini keenam daripada kumpulan muzik dari Korea Selatan, Teen Top. Ia dilancarkan pada 22 Jun 2015, dibawah syarikat rakaman TOP Media dan diedarkan oleh LOEN Entertainment. Album mini ini terdiri daripada enam buah lagu, di mana empat daripadanya ditulis secara oleh ahli kumpulan Teen Top itu sendiri. Album Natural Born Teen Top berjaya menduduki di tangga teratas dalam beberapa carta muzik tempatan dan carta album mingguan Gaon.

Latar belakang 
Pada 9 Jun 2015, TOP Media mengumumkan bahawa Teen Top akan melancarkan album mini terbaru yang berjudul Natural Born Teen Top pada 22 Jun 2015. Sebelum itu, pihak syarikat juga telah mengeluarkan beberapa siri gambar teaser untuk album tersebut. Pada 15 Jun, kumpulan muzik ini telah mendedahkan senarai runut untuk album tersebut dan satu video teaser untuk runut utama album ini, "Dari Pagi Ke Pagi" (아침부터 아침까지) juga didedahkan. Teen Top turut akan membuat kemunculan kembali di rancangan muzik yang dijadualkan bermula di M! Countdown pada 25 Jun. Pada 18 Jun, satu video pratonton telah dikeluarkan dimana sedikit pendedahan mengenai album mini Natural Born Teen Top dipertontonkan kepada awam. Pada 22 Jun, video muzik penuh untuk lagu "Dari Pagi Ke Pagi" dilancarkan dan ia boleh ditonton di saluran YouTube dan Naver TVcast.

Versi 
Album mini ini dilancarkan dalam dua edisi iaitu edisi Passion dan edisi Dream. Walaupun tiada sebarang perubahan dalam senarai runut, kedua-dua edisi tersebut didatangkan dengan kulit album, reka bentuk cakera fizikal, buku bergambar 80 halaman dan kad gambar rawak yang berbeza jenis.

Senarai runut 
※ Lagu yang digelapkan merupakan lagu utama bagi album itu.

Carta

Carta album 
 Carta Gaon

 Carta lain

Carta lagu

Sejarah pelancaran

Rujukan 

EP 2015
EP Teen Top
EP berbahasa Korea